Couette (coéffure)

Ech mot couette (diminutif ed l'anchien frinsé coue, dech latin cauda, « tcheue ») désinne chaqueune des ptites tcheues ed cavieus obtenues in divisant l' cavieulure in deus parties égales pèr eune trache ach mitan dech caboche, pi in réunissant et pi in attachant ed chaque coté del tiète chés cavieus aveuc un loïen. Adon chés couettes s'portette in princhipe pèr deus. Quand l' coéffure consisse in eune couette unique in posicion chintrale, in parle putot ed tcheue-d'kvau.

Ach Kébec, quand il y o deus minches, in dit « des lulus ». Chele minche unique est lonmée couette, moais l'apellacion tcheue-d'kvau est égalemint utilisée.

Ach Japon, chés couettes, lonmées twin tails (ツインテール") pi originellemint connues dsous ch' nom d’ futatsu yui (二つ結ひ), y sont appréchiées edpis longtimps pi ont vu un ergain d'intéret edpis pusieus innées, aparoaissant notammint amon des groupes d'Idole japonése, dins des jus vidéo, des mangas pi des animes. Pour donner pus d'importance à chole coéffure, l' TwinTail Association Japan (日本ツインテール協会) o té créèe in 2012 pour promouvoér pi chélébrer ch' prumier groupe d'idoles à couettes ach monde, chélébrant l' « jornée des couettes » chés 2 ed février.

 Notes pi référinches 

catégorie:Mode